Abu Dhabi
Abu Dhabi esas chef-urbo di Unionita Araba Emirii.

Populi vivis en la regiono di l'urbo pos 3000 aK. Til la komenco dil 20ma yarcento, komerco di kameli e perli esis importanta en lua ekonomio.

Dum la yari 1930ma la komerco di perli komencis dekadar, e l'interesto pri petrolo kreskis. En 1936 sultano Shakhbut bin Sultan Al Nahyan signatis konkordo kun Iraq Petroleum Company e la Petroleum Development (Trucial Coast) Ltd (PDTC) pri l'exploro di petrolo. En 1958 submara petrolo-feldo deskovresis ad un profundeso di 2.669 metri, e la sequant yaro ol deskovresis anke en Murban.

Geografio 
Abu Dhabi jacas nordeste de la Persiana gulfo, an l'Araba peninsulo. L'urbo jacas en insulo qua distas min kam 250 metri de la rivo, ed unionesis a la kontinento per du ponti, Maqta e Mussafah. Nune konstruktesas la triesma ponto, projetita da Zaha Hadid.

La klimato di Abu Dhabi esas sunoza dum tota yaro. De junio til septembro ol divenas varma e humida, kun temperaturi qui superiras 40°C.

Urbi en Unionita Araba Emirii